เทศบาลตำบลท่าน้ำอ้อยม่วงหัก

ท่าน้ำอ้อยม่วงหัก เป็นองค์กรปกครองส่วนท้องถิ่นประเภทเทศบาลตำบล ที่ครอบคลุมพื้นที่ทั้งหมดของตำบลม่วงหัก และตำบลท่าน้ำอ้อย ในอำเภอพยุหะคีรี จังหวัดนครสวรรค์ โดยในปี พ.ศ. 2501 ทางจังหวัดนครสวรรค์ได้จัดตั้งองค์การบริหารส่วนตำบลท่าน้ำอ้อย วันที่ 1 มีนาคม พ.ศ. 2501 เนื่องจากเป็นตำบลที่มีประชากรมาก เพื่อดูแลความสงบเรียบร้อยของประชาชน ก่อนที่จะลดฐานะลงเป็นสภาตำบลท่าน้ำอ้อยปี พ.ศ. 2516 วันที่ 24 สิงหาคม พ.ศ. 2516

ต่อมาบริเวณตลาดท่าน้ำอ้อยกับชุมชนริมทางหลวงแผ่นดินหมายเลข 1 มีความเจริญเป็นที่ประชุมชน จึงประกาศตั้งท้องที่หมู่ 1 บ้านยายล่า, หมู่ 2 บ้านวัดเหล็ก, หมู่ 3 บ้านท่าดาน, หมู่ 4 บ้านทุ่งอ้ายดอก, หมู่ 5 บ้านท่าน้ำอ้อย, หมู่ 6 บ้านท่าตราทอง, หมู่ 7 บ้านท่าลานเตียน และหมู่ 8 บ้านเขาไม้เดน ของตำบลท่าน้ำอ้อย กับหมู่ 1 บ้านบน หมู่ 2,4 บ้านม่วงหัก หมู่ 6 บ้านเขาไม้เดนบน หมู่ 7 บ้านม่วงหักบน และหมู่ 8 บ้านหางน้ำหนองแขม ตำบลม่วงหัก จัดตั้งเป็น สุขาภิบาลท่าน้ำอ้อย วันที่ 13 ตุลาคม พ.ศ. 2537 และยกฐานะขึ้นเป็นเทศบาลตำบลท่าน้ำอ้อย ในปี พ.ศ. 2542 วันที่ 24 กุมภาพันธ์ พ.ศ. 2542

ปี พ.ศ. 2546 กระทรวงมหาดไทยสำรวจพื้นที่องค์การบริหารส่วนตำบลท่าน้ำอ้อย มีประชากรเพียง 207 คนและ มี 63 หลังคาเรือน กับพื้นที่องค์การบริหารส่วนตำบลม่วงหัก มีประชากรเพียง 1,033 คนและ มี 398 หลังคาเรือนประชากรรายตำบลในประเทศไทย ณ วันที่ 31 ธันวาคม พ.ศ. 2546 (เขตตำบลท่าน้ำอ้อยและตำบลม่วงหัก [เฉพาะนอกเขตเทศบาลตำบลท่าน้ำอ้อย] อำเภอพยุหะคีรี จังหวัดนครสวรรค์) สืบค้นเมื่อวันที่ 15 มีนาคม พ.ศ. 2567 ซึ่งเป็นส่วนที่เหลือนอกเขตเทศบาล ไม่มีสภาพความเป็นหมู่บ้าน ไม่ผ่านเงื่อนไขในการจัดตั้งองค์การบริหารส่วนตำบล (ประชากรสองพันคนขึ้นไป) ควรควบรวมกับองค์กรปกครองส่วนท้องถิ่นใกล้เคียง ปี พ.ศ. 2547 จึงรวมองค์การบริหารส่วนตำบลทั้ง 2 แห่งเข้ากับเทศบาลตำบลท่าน้ำอ้อย วันที่ 15 กันยายน พ.ศ. 2547

ประชาชนในเขตตำบลม่วงหัก ได้ยื่นเรื่องราวต่อทางเทศบาลตำบลท่าน้ำอ้อยและกระทรวงมหาดไทยพิจารณาเนื่องจากมีการยุบรวมองค์การบริหารสส่วนตำบลท่าน้ำอ้อยและองค์การบริหารส่วนตำบลม่วงหัก เข้ากับเทศบาลตําบลท่าน้ำอ้อย เพื่อให้สอดคลองกับประวัติความเป็นมาและเขตการปกครองของเทศบาลในปัจจุบัน จึงได้เปลี่ยนชื่อจาก "ท่าน้ำอ้อย" เป็น "ท่าน้ำอ้อยม่วงหัก" ในปี พ.ศ. 2556 วันที่ 27 มีนาคม พ.ศ. 2556

 อ้างอิง 

ท่าน้ำอ้อยม่วงหัก
ท่าน้ำอ้อยม่วงหัก
หมวดหมู่:อำเภอพยุหะคีรี